**Sajtóközlemény**

**Katona József Könyvtár egy életen át!**

**2019. december 10.**

.A Bács-Kiskun Megyei Katona József Könyvtár az **EFOP-4.1.8-16-2017-00169** számú európai uniós pályázata **az egész életen át tartó** tanuláshoz teremtett lehetőségeket 4 új tanulótér kialakításával, korszerű számítástechnikai és kreatív eszközök beszerzésével. A pályázat **79,99 millió Ft** vissza nem térítendő támogatásban részesült, 100 % támogatási intenzitással a **Széchenyi 2020 program** keretéből.

A projekt megvalósítása sikeresen befejeződött.

A projekt célja, hogy támogassa a különböző korosztályok tanulását, ismeretszerzését elsősorban a digitális kompetenciák terén.

Az Egyéni tanulótér a felnőtteknek biztosít lehetőséget az internetes tájékozódáshoz, az elektronikus ügyintézés ismereteinek megtanulásához.

A Kreatív stúdiónak kiemelt a szerepe a fiatalok médiaismereteinek gyarapításában, tudásuk gyakorlati kipróbálásában, önálló alkotások megszületésének ösztönzésében.

 A Digitális oktató labor alapvetően a digitális írás-olvasás ismereteinek elsajátítását kínálja szervezett csoportos tanfolyam keretében, elsősorban az inaktív és idős korosztálynak.

A Közösségi fejlesztő tér már kialakításával, berendezésével is ösztönzi a kreatív gondolkodást, beszélgetést, közös cselekvést.

A fejlesztés eredményeként olyan tanulási lehetőségek jöttek létre, amelyek hozzájárulnak a digitális világában való jártasság megszerzéséhez, ezáltal nagyobb esélyt biztosítva akár új munkalehetőségek megszerzéséhez is. Miközben a fiatalok a robotika első lépéseit tehetik meg, számtalan fejlesztési forma várja a kisközösségeket.

A projektről bővebb információt a www.bacstudastar. hu oldalon olvashatnak.

**További információ kérhető:**

Ramháb Mária projektmenedzser

Elérhetőség: 06-209513-100

e-mail: mramhab@kjmk.hu